**Zápis zo zasadnutia finančnej komisie Obecného zastupiteľstva obce Jaslovské Bohunice 23.3.2022 o 16,00 hod.**

Prítomní: Rapant, Heteš, Štuková, Fitoš

Ospravedlnili sa: Čapkovič

Hostia: Strečanská, Mojžišová

Rokovanie finančnej komisie (ďalej FK) Obecného zastupiteľstva obce Jaslovské Bohunice otvoril a prítomných privítal predseda FK Tibor Rapant.

FK následne schválila program a prerokovala nasledovné body:

1. Rozpočtové opatrenia č. 31-84/2021
2. Rozpočtové opatrenia č. 1-2/2022
3. Návrh na úpravu rozpočtu č.2/2022
4. Dokladová inventarizácia majetku a záväzkov a rozdielu majetku a záväzkov obce k 31.12.2021
5. Rôzne

za 4 (Rapant, Heteš, Štuková, Fitoš), proti 0, zdržal sa 0

Závery:

1. FK berie na vedomie rozpočtové opatrenia starostky obce č.31-84/2021.

za 4 (Rapant, Heteš, Štuková, Fitoš), proti 0, zdržal sa 0

1. FK berie na vedomie rozpočtové opatrenia starostky obce č.1-2/2022.

za 4 (Rapant, Heteš, Štuková, Fitoš), proti 0, zdržal sa 0

1. FK prerokovala všetky navrhované RO. K RO č.18 a 19 podala vysvetlenie pani Mojžišová, riaditeľka ZŠ s MŠ Jaslovské Bohunice. K RO č.22 podala vysvetlenie pani Kordiaková. FK odporúča obecnému zastupiteľstvu schváliť návrh na úpravu rozpočtu č.2/2022 tak, ako bol predložený.

RO č.5-23 za 4 (Rapant, Heteš, Štuková, Fitoš), proti 0, zdržal sa 0

1. FK berie na vedomie výsledky inventarizácie majetku a záväzkov a rozdielu majetku a záväzkov obce Jaslovské Bohunice obsiahnuté v Záverečnej zápisnici z inventarizácie majetku a záväzkov a rozdielu majetku a záväzkov obce Jaslovské Bohunice k 31.12.2021

za 4 (Rapant, Heteš, Štuková, Fitoš), proti 0, zdržal sa 0

1. Rôzne:
2. Predseda FK požiadal prítomnú riaditeľku ZŠ s MŠ, či existuje nejaké dočasné riešenie na jeden školský rok, ako vytvoriť piatu triedu MŠ v existujúcich priestoroch ZŠ od 1.9.2022. Pani riaditeľka uviedla, že o takomto riešení už uvažovala a jediným priestorom, ktorý prichádza do úvahy, je výtvarný ateliér ZUŠ.

FK odporúča OZ posúdiť dočasné otvorenie piatej triedy MŠ v súčasných priestoroch ZUŠ (výtvarný ateliér) od 1.9.2022 na jeden školský rok, rozpracovať toto riešenie a dať ho posúdiť na RÚVZ v Trnave.

za 4 (Rapant, Heteš, Štuková, Fitoš), proti 0, zdržal sa 0

1. FK prerokovala súčasnú situáciu v súvislosti s vojnou na Ukrajine a utečencami ubytovanými v ubytovni v Jaslovských Bohuniciach.

FK odporúča OZ schváliť vytvorenie rozpočtovej položky v rámci bežných výdavkov v sume desať tisíc EUR na výdavky spojené s humanitárnou pomocou utečencom z Ukrajiny.

za 4 (Rapant, Heteš, Štuková, Fitoš), proti 0, zdržal sa 0

1. FK prerokovala zverejnené návrhy uznesení z programu zasadnutia OZ 28.3.2022 týkajúce sa prenájmu, predaja a nákupu hmotného majetku. Bez pripomienok.
2. FK prerokovala žiadosť pána Kurica o kúpu pozemku.

FK odporúča OZ vyhovieť žiadosti pána Kurica a odpredať mu parcelu č.125/3 v k.ú. Jaslovce o výmere 176 m2 formou osobitého zreteľa za cenu 10 EUR za m2.

za 4 (Rapant, Heteš, Štuková, Fitoš), proti 0, zdržal sa 0

Predseda FK poďakoval prítomným za účasť a ukončil zasadnutie FK obecného zastupiteľstva.

Dňa: 23.3.2022

**Zapísal:**

Tibor Rapant, predseda FK ..................................................